**LĒMUMS**

Liepājā

|  |  |
| --- | --- |
| 2024. gada 22. februārī | Nr.47/2  (prot. Nr.2, 15.§) |

Par remigrantu uzņēmējdarbības

projektu līdzfinansēšanas konkursa

noteikumiem

Pamatojoties uz Pašvaldību likuma 4. panta pirmās daļas 12. punktu, Komercdarbības atbalsta kontroles likuma 7. pantu, Ministru kabineta 2018. gada 21. novembra noteikumu Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” un Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna darbību Nr.D\_8.1.2. “Pašvaldības atbalsts mazo un vidējo komersantu attīstībai”, ievērojot 2024. gada 15. janvārī noslēgto Vienošanos par konkursa “Remigrācijas atbalsta pasākums – uzņēmējdarbības atbalsts” atbalsta izmaksu, izskatot Liepājas valstspilsētas pašvaldības domes pastāvīgās Attīstības komitejas 2024. gada 15. februāra lēmumu (sēdes protokols Nr.2) un pastāvīgās Finanšu komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Izdot Liepājas valstspilsētas pašvaldības domes 2024. gada 22. februāra noteikumus Nr.1 “Remigrantu uzņēmējdarbības projektu līdzfinansēšanas konkursa noteikumi”.

2. Nodrošināt Liepājas valstspilsētas pašvaldības līdzfinansējumu 38 000 EUR apmērā:

2.1. 2024. gadā – 14 500 EUR;

2.2. 2025. gadā – 12 500 EUR;

2.3. 2026. gadā – 11 000 EUR.

3. Apstiprināt konkursam plānoto kopējo līdzfinansējuma apjomu 114 000 EUR, kurš sastāv no:

3.1. Vides aizsardzības un reģionālās attīstības ministrijas līdzfinansējuma – 76 000 EUR;

3.2. Liepājas valstspilsētas pašvaldības līdzfinansējuma – 38 000 EUR.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētāja birojam, Izpilddirektora birojam, Attīstības pārvaldei, Juridiskajai daļai, Finanšu pārvaldei | |